Desenvolupament organitzacional - Assignatura UOC - UOC
Assignatura de Desenvolupament organitzacional
El canvi a les organitzacions resulta un tema difícil d'abordar a causa de la multiplicitat de tipus de canvis i nivells implicats. Aquesta assignatura se centra en el canvi planificat i pretès a les organitzacions per mitjà de la perspectiva del desenvolupament organitzacional.
En aquesta assignatura, el desenvolupament organitzacional s'entén com la disciplina de les ciències de la conducta aplicades que es dedica a millorar l'efectivitat de les organitzacions i les persones que hi treballen a partir de l'ús de la teoria i la pràctica del canvi planificat. S'orienta a les persones i busca, a través d'elles, un increment en l'efectivitat dels individus, els equips i els processos humans i socials de l'organització. Per poder dur a terme aquests processos de millora i desenvolupament, el desenvolupament organitzacional ha elaborat un conjunt de tècniques i mètodes d'intervenció a diferents nivells. L'assignatura tracta, per tant, les bases, els fonaments teòrics i les diferents metodologies d'intervenció del desenvolupament organitzacional.
Adquirir un coneixement global sobre l'àrea del desenvolupament organitzacional, abordanttant els aspectes teòrics com pràctics d'aquesta disciplina.
Familiaritzar-se amb els conceptes i teories que sustenten l'àrea del desenvolupament organitzacional.
Aprofundir en la definició del desenvolupament organizacional, adquirint els valors i normesètiques del desenvolupament organitzacional.
Conèixer els objectius més comuns als quals va dirigit un programa de desenvolupament organitzacional.
Identificar els elements essencials per a l'administració d'un procés de desenvolupament organitzacional i les característiques del rol del consultor dintre d'aquest procés.
Familiaritzar-se amb els diferents tipus d'intervencions i tècniques contemplades en l'àmbit del desenvolupament organitzacional.
Ser capaç d'adaptar i aplicar una intervenció.
Identificar les característiques biològiques, personals, socials i culturals que expliquen el comportament dels individus, dels grups i de les organitzacions.
Definir els objectius i dissenyar el pla d'intervenció en funció del propòsit d'aquesta en grups, comunitats i organitzacions.
Introducció al desenvolupament organitzacional
Teoria i administració del desenvolupament organitzacional
Intervencions del desenvolupament organitzacional